Dansk Flygtningehjælp har stadig problemer med at "overdøve" valgkampen. Søndag sættes der fokus på Darfur ved Landsindsamlingen - men det kniber ganske alvorligt med at skaffe indsamlere. Dansk Flygtningehjælp mangler stadigvæk omkring 550 indsamlere alene i Region Nordjylland. Hvis ikke Dansk Flygtningehjælp finder de sidste 550 indsamlere, vil det betyde, at ikke alle husstande får besøg af en indsamler. Der er særligt mangel på indsamlere Ålborg og Frederikshavn kommuner, hedder det i e n pressemeddelelse. Man kan helt frem til på søndag den 11. november melde sig på telefon 33 73 51 11 eller www.flygtning.dk . En indsamler får typisk 1.000 kr. i indsamlingsbøssen på de tre timer det tager at gå en rute. For de penge kan fem flygtningefamilier i Darfur blive forsynet med tæpper, madrasser og vanddunke.

Opsummering:
Flygtningehjælpens indsamling druker i valgkamp